open-index/open-wikipedia-markdown huggingface dataset:
Οτμάν Καάκ

Ο **Οτμάν Καάκ** (, ), γεννημένος στις 15 Οκτωβρίου 1903 στο Γκαμάρτ και αποβιώσας στις 15 Ιουλίου 1976 στην Ανάμπα, ήταν Τυνήσιος ιστορικός.

## Νεανικά χρόνια
Γόνος οικογένειας της Τύνιδας καταγόμενης από Ανδαλουσιανό μετανάστη, εγκατεστημένο στην Τυνησία κατά τη διάρκεια του 17ου αιώνα, και αποτελούμενης κατά κύριο λόγο από γαιοκτήμονες μεταξύ του 19ου και των αρχών του 20ού αιώνα, είχε, συνολικά, τρεις αδερφούς, μεταξύ των οποίων τον μεγαλύτερο αδερφό του, τον μεγάλο βεζίρη Μουσταφά Καάκ.

Ο Οτμάν Καάκ ξεκίνησε τις σπουδές του στο κουτάμπ (κορανική σχολή). Στη συνέχεια, συνέχισε τις σπουδές του στη Ζιτούνα, όπου και αποφοίτησε λαμβάνοντας δίπλωμα θεολογίας, το *[[τατουί]]*. Παράλληλα, ακολούθησε σπουδές στο Κολλέγιο Σαντικί. Το 1926, αναχώρησε με προορισμό τη Γαλλία, όπου και έλαβε προπτυχιακό τίτλο σπουδών στη φιλολογία () από τη Σορβόννη, ενώ, παράλληλα, παρακολούθησε σεμινάρια στη Σχολή Ανατολίτικων Γλωσσών, καθώς και στο Κολλέγιο της Γαλλίας. Κατά το διάστημα παραμονής του στη Γαλλία, έμαθε αριθμό ξένων γλωσσών, όπως γαλλικά, αγγλικά, ιταλικά, ισπανικά και γερμανικά, ενώ, παράλληλα, ήρθε σε επαφή με γλώσσες, όπως τα περσικά, τα βερβερικά και τα χιμιαρικά.

## Σταδιοδρομία
Το 1928, κατέστη καθηγητής ιστορίας και γεωγραφίας στην Ανώτατη Σχολή Αραβικής Γλώσσας και Λογοτεχνίας. Στη συνέχεια, εργάστηκε ως καθηγητής στην Εθνική Σχολής Διοικήσεως στην Τύνιδα. Διαλέκτης ενώπιον λογοτεχνικών κύκλων, διετέλεσε γενικός γραμματέας αραβόγλωσσων προγραμμάτων στην Τυνησιακή Ραδιοφωνική Εταιρεία () μεταξύ του 1938 και του 1943. Κατά τη διάρκεια της δεκαετίας του 1930, γυναικεία οργάνωση, γνωστή ως Εταιρεία Τυνήσιων Κυριών (, στέγασε την έδρα της κατά τη διάρκεια των θερινών μηνών εντός της οικίας του ιδίου και της συζύγου του. Υπεύθυνος του τμήματος αραβικών βιβλίων στη Δημόσια Βιβλιοθήκη της Τύνιδας, ο Καάκ, στη συνέχεια, κατέστη γενικός επιμελητής του ιδρύματος, το οποίο, στην πορεία, μετεξελίχθηκε στην Εθνική Βιβλιοθήκη της Τυνησίας έπειτα από την ανεξαρτητοποίηση της χώρας, πιο συγκεκριμένα μεταξύ του 1956 και του 1965. Στη συνέχεια, διετέλεσε σύμβουλος του Υπουργού Πολιτισμικών Υποθέσεων μεταξύ του 1965 και του 1967.

Ως ιστορικός, ο Οτμάν Καάκ μελέτησε την τυνησιακή ιστορία, εκδίδοντας, μεταξύ άλλων, το *La société tunisienne à l'époque aghlabide* (ελληνικά: *Η τυνησιακή κοινωνία κατά την αγλαβιδική περίοδο*), καθώς και την αλγερινή ιστορία, εκδίδοντας, το 1925, το *L'histoire générale de l'Algérie* (ελληνικά: *Η γενική ιστορία της Αλγερίας*). Παράλληλα, ανέλυσε την αραβική ποίηση και δημοσίευσε μελέτες σχετικά με τη διατήρηση της τυνησιακής κληρονομιάς στην αραβική γλώσσα, μέσω, μεταξύ άλλων, των περιοδικών *Al Badr* και *Al Fajr*.

Συνολικά, έχει εκδώσει, περίπου, σαράντα βιβλία, ορισμένα εκ των οποίων δεν έχουν ακόμη εκδοθεί, σχετικά με την ιστορία, τη λογοτεχνία, την παράδοση, καθώς και τη μελέτη των γλωσσών.

## Επιλεγμένη εργογραφία

*  .
*  
*  
*  .
*  .

## Παραπομπές


Κατηγορία:Τυνήσιοι ιστορικοί
Κατηγορία:Απόφοιτοι του Κολλεγίου Σαντικί
Ραούλ Ντίας Άρσε

Ο **Ραούλ Ντίας Άρσε** (ισπανικά: *Raúl Díaz Arce*, γεννήθηκε 1 Φεβρουαρίου 1970) είναι Σαλβαδοριανός πρώην επαγγελματίας ποδοσφαιριστής που αγωνιζόταν ως επιθετικός. Είναι ο πρώτος σκόρερ στην ιστορία της Εθνικής ομάδας του Ελ Σαλβαδόρ με 39 γκολ σε 68 εμφανίσεις.

## Καριέρα

Ο Ντίας Άρσε ξεκίνησε την καριέρα του από τη δεύτερη κατηγορία της πατρίδας του και στη συνέχεια μεταγράφηκε στην ομάδα της πρώτης κατηγορίας ΚΝ Λουίς Έιντζελ Φέρπο για πέντε χρόνια, σημειώνοντας συνολικά 150 γκολ σε 200 επίσημους αγώνες κατακτώντας και δύο τίτλους πρωταθλήματος.

Από το 1996 ακολούθησε καριέρα στην Μέιτζορ Λιγκ Σόκερ των Ηνωμένων Πολιτειών, αρχικά με τη Ντι Σι Γιουνάιτεντ. Αναδείχθηκε γρήγορα ως επικίνδυνος σκόρερ, σημειώνοντας 23 γκολ στην πρώτη του σεζόν, τερματίζοντας ως δεύτερος σκόρερ του πρωταθλήματος. Συνέχισε να «λάμπει» στη δεύτερη σεζόν του, σημειώνοντας 15 γκολ και βοηθώντας το σύλλογο να κατακτήσει τον δεύτερο συνεχόμενο τίτλο του πρωταθλήματος. Οι διαφωνίες σχετικά με τον μισθό του τον οδήγησαν σε συχνές μεταγραφές στη συνέχεια και φθίνουσα πορεία. Φεύγοντας από το MLS το 2003 ήταν δεύτερος σκόρερ όλων των εποχών του πρωταθλήματος με 82 γκολ σε 150 αγώνες.

Το 2000 ψηφίστηκε από την IFFHS 15ος καλύτερος ποδοσφαιριστής του 20ού αιώνα για την Κεντρική και Βόρεια Αμερική και κορυφαίος της χώρας του.

## Τίτλοι και διακρίσεις

**ΚΝ Λουίς Έιντζελ Φέρπο**
* Πρωτάθλημα Σαλβαδόρ (2): 1991–92, 1992–93

**Ντι Σι Γιουνάιτεντ**
* MLS Cup (2): 1996, 1997
* MLS Supporters' Shield: 1997
* USA Open Cup: 1996
*

**Τσάρλεστον Μπάτερι**
* USL Α’ Κατηγορία: 2003
* Southern Derby: 2003

**Ατομικές διακρίσεις**
* IFFHS : 15ος καλύτερος ποδοσφαιριστής του 20ού αιώνα στην Κεντρική και Βόρεια Αμερική
* MLS All-Stars (3): 1997, 1998, 1999

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


 

Κατηγορία:Σαλβαδοριανοί ποδοσφαιριστές
Κατηγορία:Ποδοσφαιριστές Εθνικής Ελ Σαλβαδόρ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Νιου Ίνγκλαντ Ρεβολούσιον
Κατηγορία:Ποδοσφαιριστές Τσάρλεστον Μπάτερι
Κατηγορία:Ποδοσφαιριστές Κολοράντο Ράπιντς
Κατηγορία:Ποδοσφαιριστές Ντι Σι Γιουνάιτεντ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Επιθετικοί ποδοσφαιριστές
Μαύρο Σάββατο

μικρογραφία|Φωτογραφία της συγκέντρωσης
Ως **Μαύρο Σάββατο**  έχει καταγραφεί στην ελληνική και εβραϊκή ιστοριογραφία το **[[Σάββατο]] της [[11 Ιουλίου|11ης Ιουλίου]] [[1942]]**, όταν σύμφωνα με τις διαταγές των γερμανικών δυνάμεων Κατοχής στη Θεσσαλονίκη, 9.000 περίπου Εβραίοι άνδρες συγκεντρώθηκαν στην πλατεία Ελευθερίας της πόλης, προκειμένου να καταγραφούν για να σταλούν σε καταναγκαστικά έργα υπό την δικαιοδοσία της οργάνωσης Τοτ. 

Η στρατολόγηση όλων των Εβραίων ανδρών μεταξύ 18 και 45 ετών ανακοινώθηκε στις 7 Ιουλίου από τον στρατηγό Kurt von Krenzki, Γερμανό διοικητή της Θεσσαλονίκη. Το Κεντρικό Γραφείο Ασφαλείας του Ράιχ (RSHA) δήλωσε ότι η απόφαση αυτή ελήφθη σε συμφωνία με τον διοικητή της Μακεδονίας, Βασίλη Σιμωνίδη. Η συγκέντρωση οργανώθηκε από τη Γενική Διοίκηση Μακεδονίας μαζί με τη Χωροφυλακή. Όσοι δεν παρουσιάστηκαν, αντιμετώπισαν φυλάκιση στο στρατόπεδο Παύλου Μελά.

Κατά τη διάρκεια της συγκέντρωσης, η οποία ξεκίνησε στις 8:00 και διήρκεσε έως τις 14:00, οι Εβραίοι αναγκάστηκαν να παραβούν την αργία του Σαββάτου εκτελώντας ασκήσεις καλλισθενικής. Αρκετοί ξυλοκοπήθηκαν. Εκείνοι που κατέρρευσαν από την κακοποίηση δέχθηκαν επίθεση από σκύλους ή τους έβρεχαν με νερό κλωτσώντας τους μέχρι να σηκωθούν. Αρκετοί Εβραίοι τραυματίστηκαν και μερικοί πέθαναν. Τόσο οι μονάδες του γερμανικού στρατού και του Πολεμικού Ναυτικού όσο και τα SS ενεπλάκησαν στην κακοποίηση Εβραίων κατά τη διάρκεια της συγκέντρωσης. Έλληνες παρευρισκόμενοι αναφέρθηκαν ότι ήταν αδιάφοροι ή επικροτούσαν. 

Ο René Burkhardt, εκπρόσωπος της Διεθνούς Επιτροπής του Ερυθρού Σταυρού στην πόλη, ζήτησε από την Γκεστάπο κατάλογο με τους τραυματίες, ο οποίος παραδόθηκε σε δύο ημέρες, την επόμενη Δευτέρα. 

## Παραπομπές


Κατηγορία:Ιστορία των Εβραίων στη Θεσσαλονίκη
Ουράνιο Βασίλειο των Ταϊπίνγκ

thumb|Η μεγαλύτερη έκταση (με βυσσινί) του Ουράνιου Βασιλείου των Ταϊπίνγκ.
Το **Ουράνιο Βασίλειο των Ταϊπίνγκ** (κινεζικά: 太平天囯) ήταν μη αναγνωρισμένο επαναστατικό κράτος στην Κίνα και κινεζική χριστιανική θεοκρατική απόλυτη μοναρχία από το 1851 έως το 1864, το οποίο υποστήριζε την ανατροπή της δυναστείας των Τσινγκ μέσω του Χονγκ Σιόου-τσιουέν και των ακόλουθών του. Ο ανεπιτυχής πόλεμος που διεξήγαγε ενάντια στους Τσινγκ είναι γνωστός ως Εξέγερση των Ταϊπίνγκ.  Πρωτεύουσά του ήταν το Τιενκίνγκ (σημερινή Ναντσίνγκ).

Ένας αυτοαποκαλούμενος νεότερος αδελφός του Ιησού Χριστού και προσηλυτισμένος στον Προτεσταντισμό, ο Χονγκ Σιόου-τσιουέν ηγήθηκε ενός στρατού ο οποίος έλεγχε σημαντικό τμήμα της νότιας Κίνας κατά τα μέσα του 19ου αιώνα, και τελικά επεκτάθηκε σε μέγεθος σχεδόν 30 εκατομμυρίων ανθρώπων. Το επαναστατικό βασίλειο ανακοίνωσε κοινωνικές μεταρρυθμίσεις και την αντικατάσταση του Κομφουκιανισμού, του Βουδισμού και της κινεζικής λαϊκής θρησκείας με τη δική του (αιρετική) μορφή του Χριστιανισμού, υποστηρίζοντας ότι ήταν ο δεύτερος γιος του Θεού και ο μικρότερος αδελφός του Ιησού. Οι περιοχές των Ταϊπίνγκ πολιορκήθηκαν από τις δυνάμεις των Τσινγκ καθ' όλη τη διάρκεια της εξέγερσης. Η κυβέρνηση των Τσινγκ νίκησε την εξέγερση με την τελική βοήθεια των γαλλικών και βρετανικών δυνάμεων.

## Παραπομπές


Κατηγορία:Εξεγέρσεις του 19ου αιώνα
Κατηγορία:Εξεγέρσεις χωρικών
Κατηγορία:Θεοκρατίες
Κατηγορία:Χριστιανισμός στην Κίνα
Κωνσταντία της Αραγωνίας, πριγκίπισσα της Βιγιένα

[μικρογραφία|Κάστρο Atalaya, στη [Βιγιένα, όπου η πριγκίπισσα διέμεινε για 6 χρόνια.]]
Η **Κωνσταντία της Αραγωνίας** (4 Απριλίου 1300 - 19 Οκτωβρίου 1327) (Constance, Constanza) από τον Οίκο της Βαρκελώνης ήταν πριγκίπισσα της Αραγωνίας και με τον γάμο της έγινε πριγκίπισσα της Βιγιένα.

## Βιογραφία
Ήταν η δεύτερη κόρη του Ιακώβου Β΄ της Αραγονίας και της Λευκής των Καπετιδών-Ανζού, κόρης του βασιλιά Καρόλου Β΄ της Νάπολης. Είχε 9 αδέλφια, όπως τον Αλφόνσο Δ΄ της Αραγονίας, τον Πέτρο κόμη της Ριβαγόρθα (πατέρα της Ελεονώρας, συζύγου του Πέτρου Α΄ της Κύπρου), κ. ά.

Σε ηλικία έξι ετών αρραβωνιάστηκε τον Χουάν-Μανουέλ, πρίγκιπα της Βιγιένα και παντρεύτηκαν έξι χρόνια αργότερα. Ήταν η δεύτερη σύζυγός του, καθώς αυτός είχε νυμφευτεί στο παρελθόν με την Ελισάβετ της Μαγιόρκα. Έζησε στο κάστρο Βιγιένα (Villena) μετά τον αρραβώνα της και πριν από τον γάμο της. Απεβίωσε το 1327.

## Οικογένεια
Παντρεύτηκε το 1312 τον δον Χουάν-Μανουέλ των Ιβρέα-Καστίλης, πρίγκιπα της Βιγιένα, το 1312 και είχαν παιδιά:
* Κωνσταντία 1315/23-1345, παντρεύτηκε πρώτα τον Αλφόνσο ΙΑ΄ της Καστίλης (του Οίκου των Ιβρέα-Καστίλης) και μετά τον τότε διάδοχο Πέτρο Α΄ της Πορτογαλίας (του Οίκου των Καπετιδών-Βουργουνδίας), μετέπειτα (1357) βασιλιά.
* Φερδινάνδος Α΄ 1345-1383, βασιλιάς της Πορτογαλίας.
* Βεατρίκη, απεβ. νέα.
* Μανουήλ, απεβ. νέος.

## Πρόγονοι


## Βιβλιογραφικές αναφορές
Οι πληροφορίες έχουν συλλεχθεί από τα άρθρα της ισπανικής και της καταλανικής Wikipedia.

## Παραπομπές σε πηγές


 
Κατηγορία:Ινφάντας της Αραγωνίας
Μποβεσία

thumb|Χάρτης τοποθεσίας των ελληνόφωνων περιοχών Γκρέτσια Σαλεντίνα και Μποβεσία
Η **Μποβεσία**, αλλιώς γνωστή ως **Γκρέτσια Καλάμπρα** (Grecìa Calabra - Ελλάδα της Καλαβρίας), είναι μία από τις δύο εναπομείνασες περιοχές που ομιλούνται τα Γκραικάνικα στη νότια Ιταλία, ενώ η άλλη είναι η Γκρέτσια Σαλεντίνα.  Βρίσκεται στην άκρη της Καλαβρίας, κοντά στο Ρήγιο, και αποτελείται από εννέα χωριά. Ο πληθυσμός της είναι σημαντικά μικρότερος από αυτόν της Γκρέτσια Σαλεντίνα.

Αποτελείται από τα χωριά:
*Χώρα του Βούα (Bova) και Γιαλός του Βούα (Bova Marina)
*Σπυρόπολη (Palizzi)
*Κοντοχώρι (Condofuri)
*Γκαλιτσιανό (Gallicianò) και Αμεντολέα (Amendolea)
*Βουνί (Roccaforte del Greco)
*Ροχούδι (Roghudi)

## Εξωτερικοί σύνδεσμοι
* Grecìa Calabra

Κατηγορία:Ιστορικές περιοχές της Ιταλίας
Δημογραφικό πρόβλημα

μικρογραφία|Πληθυσμιακή πυραμίδα της Ελλάδος|250px
Η Ελλάδα αντιμετωπίζει μείωση και γήρανση του πληθυσμού της. Αύξουσα πτώση της γονιμότητας, η οποία ποτέ δεν ήταν ιδιαίτερα υψηλή, αγγίζοντας το όριο αναπλήρωσης γενεάς, 2,1 τέκνα ανά γυναίκα, ήδη από τη δεκαετία του 1960 και το 1987 πέφτοντας από το 1,5 τέκνο ανά γυναίκα το αρνητικό ισοζύγιο γεννήσεων/θανάτων, η κοινωνιοικονομική κρίση της δεκαετίας του 2010 και η μαζική μετανάστευση οδήγησαν σε δραματική μείωση του πληθυσμού της χώρας που σε συνδυασμό με την μείωση του ποσοστού θνησιμότητας και αύξησης του προσδόκιμου ζωής, οδηγούν στη γήρανσή του, με την Ελλάδα να κατατάσσεται στην πρώτη εξάδα των γηρασκουσών χωρών παγκοσμίως. Τα χαμηλά ποσοστά γεννήσεων και το υψηλότερο προσδόκιμο ζωής συμβάλλουν στον μετασχηματισμό της πυραμίδας του πληθυσμού της χώρας. Η γήρανση του πληθυσμού έχει ως άμεση συνέπεια τη μείωση του εργατικού δυναμικού, και την επιβάρυνση του ασφαλιστικού συστήματος με την αύξηση των συνταξιούχων. Η αύξηση του βιοτικού επιπέδου οδηγεί στη μείωση των γεννήσεων. Η αστικοποίηση, η συσσώρευση, δηλαδή, του πληθυσμού σε συγκεκριμένες γεωγραφικές περιοχές της χώρας, ο κλονισμός του θεσμού της οικογενείας αλλά και η έλλειψη στρατηγικής δημογραφικής πολιτικής αποτελούν περαιτέρω αιτίες της μείωσης του πληθυσμού.

Εικάζεται ότι το 2030 1/3 θα υπερβαίνει την ηλικία των 60 ετών και το 2050 θα φθάνει το ήμισυ, με τη μέση ηλικία από τα 39 το 2019, να φθάνει στα 49 έτη. Χαρακτηριστικά, εκτιμάται ότι το 2035 θα κυμαίνεται από 10.414.600 μέχρι 9.523.200 και το 2050 δε θα ξεπερνά τα 10.063.900

## Παραπομπές
Μέλιτο ντι πόρτο Σάλβο

Το **Μέλιτο ντι πόρτο Σάλβο** (ιταλικά: Melito di Porto Salvo, ελληνικά: **Μέλιτος** ) είναι κοινότητα (δήμος) στη Μητροπολιτική Πόλη του Ρηγίου στην ιταλική περιοχή της Καλαβρίας, η οποία βρίσκεται περίπου 130 χιλιόμετρα νοτιοδυτικά του Καταντζάρο, περίπου 25 χιλιόμετρα νοτιοανατολικά του Ρηγίου και είναι επίσης η νοτιότερη κοινότητα στην ιταλική χερσόνησο. Αποτελεί μέρος της ελληνόφωνης περιοχής ονόματι Μποβεσία της Καλαβρίας, που καταλαμβάνει μια λοφώδη περιοχή που κατηφορίζει προς το Ιόνιο Πέλαγος.

## Παραπομπές


Κατηγορία:Πόλεις της Καλαβρίας
= (άλμπουμ)

Το **=** (προφέρεται «equals») είναι το πέμπτο στούντιο άλμπουμ του Άγγλου τραγουδιστή και τραγουδοποιού Εντ Σίραν, που κυκλοφόρησε στις 29 Οκτωβρίου 2021 από την Asylum και την Atlantic Records. Το άλμπουμ υποστηρίχτηκε από τρία σινγκλ τα "Bad Habits", "Shivers" και "Overpass Graffiti" και ένα διαφημιστικό single, "Visiting Hours".

Κατά την κυκλοφορία, το άλμπουμ έλαβε ανάμεικτες κριτικές από κριτικούς μουσικής, οι οποίοι εκτίμησαν τον αναδυόμενο ηχητικό πειραματισμό του Sheeran αλλά παρόλα αυτά απέρριψαν την παραγωγή του. Το άλμπουμ έφτασε στο νούμερο ένα στην Αυστραλία, το Βέλγιο, τον Καναδά, τη Δανία, τη Γαλλία, τη Γερμανία, την Ιρλανδία, την Ιταλία, τη Λιθουανία, την Ολλανδία, τη Νέα Ζηλανδία, τη Σκωτία, τη Σουηδία, το Ηνωμένο Βασίλειο και τις Ηνωμένες Πολιτείες.

Η χριστουγεννιάτικη έκδοση του άλμπουμ κυκλοφόρησε στις 3 Δεκεμβρίου 2021. Περιέχει μία σόλο εμφάνιση από τον Άγγλο καλλιτέχνη Elton John στο τραγούδι "Merry Christmas", ενώ η κανονική έκδοση δεν έχει καμία guest εμφάνιση.

## Παραπομπές


Κατηγορία:Άλμπουμ του 2021
Ρίκι Τσαρλς

Ο **Ρίκι Τσαρλς** (*Ricky Charles*, γεννήθηκε 16 Ιουνίου 1975) είναι Γρεναδός πρώην ποδοσφαιριστής που αγωνιζόταν ως μέσος. Έπαιξε για την εθνική ομάδα ποδοσφαίρου της Γρενάδα και είναι ο πρώτος σκόρερ της χώρας του με 37 γκολ σε 71 διεθνείς εμφανίσεις. Σε συλλογικό επίπεδο ξεκίνησε την επαγγελματική του καριέρα  στη χώρα του σε μεγάλη ηλικία (το διάστημα 2002–05 σπούδαζε και αγωνιζόταν σε πανεπιστημιακές ομάδες των Ηνωμένων Πολιτειών), στη συνέχεια μεταγράφηκε στις ΗΠΑ και έκλεισε την σταδιοδρομία του στη χώρα του σε ηλικία 44 ετών.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Μέσοι ποδοσφαιριστές
Η κεντρική επιστήμη

μικρογραφία|574x574εσ| Διάταξη των επιστημών, την οποία προτείνουν οι ερευνητές Balaban και Klein.
Η **[[χημεία]]** αποκαλείται συχνά ως **η κεντρική επιστήμη** λόγω του ρόλου της στη διασύνδεση των φυσικών επιστημών, που περιλαμβάνουν τη χημεία, με τις βιοεπιστήμες και τις εφαρμοσμένες επιστήμες όπως την ιατρική και τη μηχανική. Η φύση αυτής της σχέσης είναι ένα από τα κύρια θέματα στη φιλοσοφία της χημείας και στην επιστημομετρία. Η διατύπωση αυτή έγινε δημοφιλής με τη χρήση της σε ένα εγχειρίδιο που δημοσιεύτηκε από τους Theodore L. Brown και H. Eugene LeMay, με τον τίτλο *Chemistry: The Central Science*, το οποίο εκδόθηκε για πρώτη φορά το 1977, και με τη 13η έκδοση αυτού που δημοσιεύτηκε το 2014.

Ο κεντρικός ρόλος της χημείας φαίνεται ξεκάθαρα στη συστηματική και την ιεραρχική ταξινόμηση των επιστημών από τον Ογκίστ Κοντ. Κάθε κλάδος παρέχει ένα γενικότερο πλαίσιο για την περιοχή που προηγείται (***μαθηματικά → αστρονομία → φυσική → χημεία → βιολογία → κοινωνικές επιστήμες***). Οι Balaban και ο Klein πρότειναν πιο πρόσφατα ένα διάγραμμα που δείχνει τη μερική διάταξη των επιστημών στις οποίες η χημεία μπορεί να υποστηριχθεί ότι είναι «η κεντρική επιστήμη», καθώς παρέχει σημαντικό βαθμό διακλάδωσης. Κατά το σχηματισμό αυτών των συνδέσεων το χαμηλότερο πεδίο δεν μπορεί να μειωθεί πλήρως στα υψηλότερα. Αναγνωρίζεται ότι τα κατώτερα πεδία διαθέτουν αναδυόμενες ιδέες και έννοιες που δεν υπάρχουν στα ανώτερα πεδία της επιστήμης.

Έτσι, η χημεία βασίζεται στην κατανόηση των νόμων της φυσικής που διέπουν σωματίδια, όπως άτομα, πρωτόνια, νετρόνια, ηλεκτρόνια, θερμοδυναμική κ.λπ. αν και έχει αποδειχθεί ότι δεν «ανάγεται πλήρως» στην κβαντική μηχανική. Έννοιες όπως η περιοδικότητα των στοιχείων και οι χημικοί δεσμοί στη χημεία αναδύονται στο ότι είναι περισσότερες από τις υποκείμενες δυνάμεις που ορίζονται από τη φυσική.

Με τον ίδιο τρόπο, η βιολογία δεν μπορεί να αναχθεί πλήρως στη χημεία, αν και ο μηχανισμός που είναι υπεύθυνος για τη ζωή αποτελείται από μόρια. Για παράδειγμα, ο μηχανισμός της εξέλιξης μπορεί να περιγραφεί με όρους χημείας με την κατανόηση ότι είναι μια μετάλλαξη της σειράς των γενετικών ζευγών βάσεων στο DNA ενός οργανισμού. Ωστόσο, η χημεία δεν μπορεί να περιγράψει πλήρως τη διαδικασία αφού δεν περιέχει έννοιες όπως η φυσική επιλογή που είναι υπεύθυνες για την κινητήρια δύναμη της εξέλιξης. Η χημεία είναι θεμελιώδης για τη βιολογία, καθώς παρέχει μια μεθοδολογία για τη μελέτη και την κατανόηση των μορίων που συνθέτουν τα κύτταρα.

Οι συσχετίσεις και συνδέσεις που δημιουργούνται από τη χημεία διαμορφώνονται διαμέσου ορισμένων υποκλάδων που χρησιμοποιούν *τεχνικές έννοιες* από πολλαπλά επιστημονικά αντικείμενα. Η χημεία και η φυσική χρειάζονται και οι δύο στους τομείς της φυσικοχημείας, της πυρηνικής χημείας και της θεωρητικής χημείας. Η χημεία και η βιολογία διασταυρώνονται στους τομείς της βιοχημείας, της ιατρικής χημείας, της μοριακής βιολογίας, της χημικής βιολογίας, της μοριακής γενετικής και της ανοσοχημείας. Η χημεία και οι γεωτεχνικές επιστήμες διασταυρώνονται σε τομείς, όπως η γεωχημεία και η υδρολογία.

## Παραπομπές


Κατηγορία:Φιλοσοφία της επιστήμης
Κατηγορία:Χημεία
Πίτερ Εντλοβού

Ο **Πίτερ Εντλοβού** (*Peter Ndlovu*, γεννήθηκε 25 Φεβρουαρίου 1973) είναι πρώην ποδοσφαιριστής από τη Ζιμπάμπουε που αγωνιζόταν ως επιθετικός. Είναι πρώτος σκόρερ στην ιστορία της εθνικής του ομάδας με 37 γκολ σε 81 συμμετοχές.

## Καριέρα

Η ποδοσφαιρική του σταδιοδρομία ήταν κυρίως στην Αγγλία έχοντας επιτυχημένη παρουσία με την Κόβεντρι Σίτι. Αγωνίστηκε και σε άλλες αγγλικές ομάδες πριν επιστρέψει στην Αφρική και συγκεκριμένα στη Μαμελόντι Σάνταουνς, με την οποία κέρδισε δύο πρωταθλήματα Νότιας Αφρικής (2005–06, 2006–07) και ένα Κύπελλο (2008). Έλαβε μέρος στο Κύπελλο Εθνών Αφρικής του 2004 και στη συνέχεια στο Κύπελλο Εθνών Αφρικής του 2006 με την ομάδα της Ζιμπάμπουε.

Μετά την αποχώρησή του από την ενεργό δράση έγινε προπονητής για τη Μαμελόντι Σάνταουνς.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Χάντερσφιλντ Τάουν 
Κατηγορία:Ποδοσφαιριστές Μαμελόντι Σάνταουνς ΦΚ
Μπένι ΜακΚάρθι

Ο **Μπένεντικτ Σάουλ «Μπένι» ΜακΚάρθι** (*Benedict Saul "Benni" McCarthy*, γεννήθηκε 12 Νοεμβρίου 1977) είναι Νοτιοαφρικανός πρώην ποδοσφαιριστής που αγωνιζόταν ως επιθετικός. Είναι πρώτος σκόρερ της Εθνικής ομάδας της χώρας του με 31 γκολ σε 79 διεθνείς συμμετοχές.

## Καριέρα

Ο Μπένι ΜακΚάρθι ξεκίνησε την καριέρα του στους Κέιπ Τάουν Σπερς το 1996, όπου έμεινε ένα χρόνο και μετά ξεκίνησε με τον Άγιαξ σπουδαία ευρωπαϊκή καριέρα. Με την ολλανδική ομάδα κατέκτησε ένα πρωτάθλημα και δύο εθνικά Κύπελλα. Μετά τη σεζόν 2000–01 μετακόμισε στη Θέλτα στην Ισπανία και μετά πήγε στην Πόρτο, όπου γνώρισε τις μεγαλύτερες επιτυχίες της καριέρας του: κατέκτησε το Τσάμπιονς Λιγκ και το Διηπειρωτικό Κύπελλο το 2004 και ήταν επίσης ο πρώτος σκόρερ του πρωταθλήματος με 20 γκολ. Το σεζόν 2006 μετακόμισε στην Αγγλία και στη   Μπλάκμπερν Ρόβερς. Συνολικά αγωνίστηκε για τη Ρόβερς 139 φορές και σημείωσε 51 γκολ.

Μετά από ένα ακόμα χρόνο στην Αγγλία υπέγραψε με τους Ορλάντο Πάιρετς στην πρώτη κατηγορία του πρωταθλήματος της Νότιας Αφρικής. Αγωνίστηκε ένα μόνο χρόνο αλλά κατέκτησε το τίτλο του πρωταθλήματος σ' αυτή την τελευταία του σεζόν.

Ο ΜακΚάρθι ήταν στην εθνική ομάδα της χώρας του από το 1997. Την επόμενη χρονιά ήταν πρώτος σκόρερ με 7 γκολ (μαζί με τον Χοσάμ Χασάν της Αιγύπτου) και καλύτερος παίκτης της διοργάνωσης του Κυπέλλου Εθνών Αφρικής. Οι δύο τους ήταν αντιμέτωποι στον τελικό της διοργάνωσης με νικητή της ομάδα της Αιγύπτου. Για το εντός έδρας Παγκόσμιο Κύπελλο του 2010, παραδόξως απομακρύνθηκε.
Ο ΜακΚάρθι θεωρείται ένας από τους καλύτερους παίκτες στην ιστορία του ποδοσφαίρου της Νότιας Αφρικής και για πολλούς ο κορυφαίος. Μετά την αποχώρησή του από την ενεργό δράση ακολούθησε προπονητική καριέρα στη χώρα του από το 2015.

## Τίτλοι και διακρίσεις

**Άγιαξ**
* Πρωτάθλημα Ολλανδίας: 1997–98
* Κύπελλο Ολλανδίας (2): 1997–98 , 1998–99
**Θέλτα**
* Κύπελλο UEFA Intertoto: 2000
**Πόρτο**
* Πρωτάθλημα Πορτογαλίας (2): 2003–04 , 2005–06
* Κύπελλο Πορτογαλίας: 2005–06
* Τσάμπιονς Λιγκ: 2003–04
* Διηπειρωτικό Κύπελλο: 2004
**Ορλάντο Πάιρετς**
* Πρωτάθλημα Νότιας Αφρικής: 2011–12

**Ατομικές διακρίσεις**
* Κύπελλο Εθνών Αφρικής Καλύτερος Παίκτης: 1998
* Κορυφαίος σκόρερ του Κυπέλλου Εθνών Αφρικής: 1998
* Καλύτερη ομάδα του  Αφρικανικού Κυπέλλου Εθνών: 1998
* Πρώτος σκόρερ πρωταθλήματος Πορτογαλίας: 2004
* Πρώτος σκόρερ Κυπέλλου Πορτογαλίας: 2005–06

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Έρεντιβιζι 
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ορλάντο Πάιρετς
Κατηγορία:Ποδοσφαιριστές Κέιπ Τάουν Σπερς
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ισπανία
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 2002
Κτήριο της Ζετσεσιόν

Το **Κτήριο της Ζετσεσιόν** (γερμανικά: Secessionsgebäude) είναι ένας εκθεσιακός χώρος στη Βιέννη της Αυστρίας. Κατασκευάστηκε μεταξύ 1897 και 1898 από τον αρχιτέκτονα Γιόζεφ Μαρία Όλμπριχ (Joseph Maria Olbrich), μαθητή του ήδη διάσημου Όττο Βάγκνερ και απετέλεσε τον εκθεσιακό χώρο των έργων των Ζετσεσιονιστών. Το κίνημα του Ζετσεσιονισμού γνωστό επίσης ως «Η Απόσχιση» (die Sezession), ιδρύθηκε στις 3 Απριλίου του 1897 από τους καλλιτέχνες Γκούσταβ Κλίμτ, Κόλομαν Μόζερ, Γιόζεφ Χόφμαν, Γιόζεφ Μαρία Όλμπριχ, Μαξ Κούρτσβαϊλ, Όσκαρ Κοκόσκα και άλλους, εκδηλώνοντας την αντίθεσή του στον συντηρητισμό που επικρατούσε στους κόλπους της ακαδημαϊκής Ένωσης Αυστριακών Καλλιτεχνών, και στο παραδοσιακό προσανατολισμό της προς τον Ιστορικισμό.
μικρογραφία|Οι γοργόνες πάνω από την πόρτα της εισόδου του κτιρίου της Ζετσεσιόν που συμβολίζουν τη ζωγραφική, τη γλυπτική και την αρχιτεκτονική, Όθμαρ Σίμκοβιτς
Οι μπρούτζινες πόρτες εισόδου σχεδιάστηκαν από τον αδερφό του Γκούσταβ Κλιμτ, Γκέοργκ Κλιμτ. Οι γοργόνες πάνω από την πόρτα της εισόδου  που απεικονίζουν τη ζωγραφική, τη γλυπτική και την αρχιτεκτονική, σχεδιάστηκαν από τον Όθμαρ Σίμκοβιτς. Τα δύο μωσαϊκά δοχεία δίπλα στη σκάλα που οδηγεί στην πύλη εισόδου είναι του Robert Oerley. Πανομοιότυπα δοχεία υπάρχουν επίσης στη Villa Wustl. Το σύνθημα της Απόσχισης αναγράφεται με χρυσά γράμματα κάτω από τον τρούλο πάνω από την πόρτα της εισόδου: «Σε κάθε εποχή η τέχνη της, σε κάθε τέχνη η ελευθερία της» (στα γερμανικά: *Der Zeit ihre Kunst. Der Kunst ihre Freiheit* ). Στα αριστερά της εισόδου υπάρχει το λατινικό μότο *Ver sacrum* (Ιερά Άνοιξη), που εκφράζει την ελπίδα για μια νέα άνθιση τέχνης. Οι έξι κουκουβάγιες στις δύο πλευρικές προσόψεις σχεδιάστηκαν από τον Κόλομαν Μόζερ.Το κτίριο στηρίζεται σε τσιμεντένιες κολώνες ύψους οκτώ μέτρων που φτάνουν μέχρι τον ποταμό της Βιέννης, ο οποίος ρέει υπόγεια σε αυτό το σημείο.

## Πηγές
https://www.secession.at/programmatik/

https://www.visitingvienna.com/footsteps/secession/

https://www.inexhibit.com/mymuseum/secession-vienna/

## Παραπομπές


Κατηγορία:Κτίρια και κατασκευές στη Βιέννη
Γκενζλέν

Το **Γκενζλέν** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Μάρκο Σπίσου

Ο **Μάρκο Σπίσου** (Σάσσαρι, 5 Φεβρουαρίου 1995) είναι Ιταλός επαγγελματίας καλαθοσφαιριστής. Με ύψος 1.84μ. αγωνίζεται ως πόιντ γκαρντ στην ισπανική Σαραγόσα.

## Επαγγελματική σταδιοδρομία
Τον Ιούλιο του 2016, ο Σπίσου στάλθηκε δανεικός στη Βίρτους Μπολόνια της Ιταλικής 2ης Κατηγορίας. Με την Μπολόνια κέρδισε το ιταλικό κύπελλο LNP και αναδείχθηκε Πολυτιμότερος Παίχτης (MVP) των τελικών του Κυπέλλου LNP. 

Μετά από ένδεκα χρόνια με την Ντιναμό Σάσαρι, από το 2011, ο Σπίσου πήγε στην Ισπανία στην Ουνικάχα Μάλαγα, υπογράφοντας διετές συμβόλαιο.  Στις 12 Αυγούστου 2021, η Ουνικάχα Μάλαγα απέριψε το συμβόλαιο του Μάρκο Σπίσου μετά την αποτυχία του Ιταλού παίχτη να περάσει τα ιατρικά τεστ. Η Ιταλική Ομοσπονδία Καλαθοσφαίρισης παρενέβη υπέρ του δηλώνοντας ότι η σωματική του κατάσταση ήταν επαρκής και ότι κανένας τραυματισμός δεν έθεσε σε κίνδυνο την κατάστασή του, με αποτέλεσμα να κληθεί για τους Ολυμπιακούς Αγώνες του Τόκιο. Σύμφωνα με την *[[La Gazzetta dello Sport|Gazzetta dello sport]]*, την πιο αναγνωρισμένη ιταλική αθλητική εφημερίδα, η ομάδα διοίκησης της Μάλαγα είχε δεύτερες σκέψεις σχετικά με τη συμφωνία και χρησιμοποίησε τη φυσική του κατάσταση ως δικαιολογία για την ακύρωση του συμβολαίου. 

Στις 19 Αυγούστου 2021, ο Σπίσου υπέγραψε στην ΟΥΝΙΚΣ Καζάν του Πρωταθλήματος VTB και της Ευρωλίγκα. Σταμάτησε να αγωνίζεται με την ομάδα μετά την στρατιωτική εισβολή της Ρωσίας στην Ουκρανία τον Φεβρουάριο του 2022. Με τη φανέλα της Ούνικς κατέγραψε 25 συμμετοχές στην Ευρωλίγκα τη σεζόν 2021-22, πετυχαίνοντας 5.6 πόντους, 1.6 ριμπάουντ και 2.6 ασίστ.

Στις 20 Ιουλίου 2022, συμφώνησε με την ιταλική Ουμάνα Ρέγιερ Βενέτσια. Την σεζόν 2023-24 είχε 7.6 πόντους, 3.1 ριμπάουντ και 3.8 ασίστ ανά αγώνα.

Στις 21 Ιουνίου 2024, ανακοινώθηκε από την ισπανική Σαραγόοα.
δεξιά|μικρογραφία|150x150εσ| Ο Σπίσου με την εθνική Ιταλίας

## Τίτλοι-Διακρίσεις

### Συλλογικοί

#### Βίρτους Μπολόνια
* Ιταλικό Κύπελλο LNP : 2017

#### Ντιναμό Σάσαρι
* FIBA Europe Cup : 2018–19

### Ατομικοί

* Πολυτιμότερος Παίχτης (MVP) Ιταλικού Κυπέλλου LNP : 2017

## Παραπομπές
 

## Εξωτερικοί σύνδεσμοι
* Προφίλ FIBA

Κατηγορία:Ιταλοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές Ντίναμο Σάσαρι
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Ρέγιερ Βενέτσια
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές Παγκοσμίου Κυπέλλου 2023
Κατηγορία:Σελίδες με μη επιθεωρημένες μεταφράσεις
Ρομπέρ ντε Κοτ

Ο **Ρομπέρ ντε Κοτ** (γαλλικά: *Robert de Cotte*), 1656 - 1735, ήταν Γάλλος αρχιτέκτονας. Σχεδίασε αρχοντικά που θεωρούνται πλέον ως η επιτομή του πρώιμου ροκοκό οικιστικού σχεδιασμού. Από το 1708 διετέλεσε πρώτος αρχιτέκτονας του βασιλιά Λουδοβίκου ΙΔ'.

## Βιογραφικά στοιχεία
Ο Ρομπέρ ντε Κοτ γεννήθηκε το 1656 στο Παρίσι. Ήταν μαθητής και βοηθός του αρχιτέκτονα Ζυλ Αρντουάν-Μανσάρ και περίπου το 1683 έγινε κουνιάδος του. Σχεδίασε και διακόσμησε πολλά αρχοντικά αστικά και εξοχικά και συνεργάστηκε στενά με τον Μανσάρ για προσθήκες στο Μέγαρο των Απομάχων. 

Το 1690, κατά την επιστροφή του στη Γαλλία μετά από μια εξάμηνη παραμονή στην Ιταλία (1689–1690),  έγινε διευθυντής του εργοστασίου των Γκομπλέν, όπου παράγονταν ταπισερί και έπιπλα. 
[μικρογραφία|250x250εσ|Το παλαί ντε Ροάν στο [Στρασβούργο ]]
Το 1687, έγινε δεκτός στη Βασιλική Ακαδημία Αρχιτεκτονικής και το 1708, μετά το θάνατο του Μανσάρ, έγινε ο πρώτος αρχιτέκτονας του Βασιλιά  Λουδοβίκου ΙΔ' και διευθυντής της Ακαδημίας. Έτσι ολοκλήρωσε, σύμφωνα με τα σχέδια του Μανσάρ, το παρεκκλήσι του παλατιού των Βερσαλλιών, που εγκαινιάστηκε το 1710, τη χορωδία της Παναγίας των Παρισίων (1708–14), σχεδίασε την περίφημη πύλη της εκκλησίας του Σαιν-Ροκ στο Παρίσι (1731–42) και αναστήλωσε το αββαείο του Σαιν-Ντενί (1700–35).

Καθώς η φήμη του μεγάλωνε, ο ντε Κοτ κλήθηκε να σχεδιάσει σημαντικές εκκλησιαστικές κατοικίες, κυρίως τα επισκοπικά ανάκτορα στο Βερντέν και το παλαί ντε Ροάν στο Στρασβούργο, και τα δύο έργα ολοκληρώθηκαν το 1735. Σ' αυτά τα κτήρια δημιούργησε περίτεχνους εσωτερικούς χώρους αλλά διατήρησε την κομψά συμμετρική πρόσοψη. Αυτά τα κτήρια θεωρούνται εντυπωσιακά παραδείγματα αρχιτεκτονικής ροκοκό, καθώς συνδυάζουν την εσωτερική άνεση με απλές και κομψές προσόψεις εντυπωσιακής μεγαλοπρέπειας.

Στα τελευταία του χρόνια έλαβε πολλές παραγγελίες από το εξωτερικό, καθώς θεωρούνταν εκπρόσωπος του εκλεκτού γαλλικού γούστου. Έλαβε παραγγελίες από Γερμανούς πρίγκιπες και Ισπανούς ηγεμόνες για παλάτια στη Μαδρίτη και τη Βόννη.

Πέθανε στις 15 Ιουλίου 1735 στο Πασί (σημερινό προάστιο του Παρισιού) σε ηλικία 78 ετών.

## Παραπομπές


## Εξωτερικοί σύνδεσμοι
* 

Κατηγορία:Γάλλοι αρχιτέκτονες
Σάντσα της Πορτογαλίας (1264-1279)

Η **Σάντσα**, πορτογαλ. Sncha, προφ. /Σάνσα/, (2 Φεβρουαρίου 1264 – 1273) από τον Πορτογαλικό Οίκο της Βουργουνδίας ήταν πριγκίπισσα (infanta) της Πορτογαλίας.

## Βιογραφία
Ήταν η δεύτερη κόρη του βασιλιά Aλφόνσου Γ΄ της Πορτογαλίας και της δεύτερης συζύγου του Bεατρίκης της Ιβρέας-Καστίλης, κόρης του Αλφόνσου Ι΄ της Καστίλης.  

Η Σάντσα γεννήθηκε στις 2 Φεβρουαρίου 1264.  Λίγα είναι γνωστά για τη ζωή της. Ταξίδεψε με τη μητέρα και την αδελφή της Λευκή στη Σεβίλλη , όπου απεβίωσε το 1279 . Το 1302 το λείψανό της μεταφέρθηκε στην Πορτογαλία, όπου τάφηκε στο μοναστήρι της Αλκομπάσα, στην Αλκομπάσα. 

## Πρόγονοι


## Βιβλιογραφικές αναφορές


 
Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
Μαρία της Πορτογαλίας, μοναχή

Η **Μαρία** (Κοΐμπρα, 21 Νοεμβρίου 1264 - Κοΐμπρα, 6 Ιουνίου 1304) από τον Πορτογαλικό Οίκο της Βουργουνδίας ήταν μία πριγκίπισσα (infanta) της Πορτογαλίας.

## Bιογραφία
Ήταν η τρίτη κόρη του Αλφόνσου Γ΄ της Πορτογαλίας και της δεύτερης συζύγου του Βεατρίκης της Ιβρέας-Καστίλης, κόρης του Αλφόνσου Ι΄ της Καστίλης.

Η Μαρία γεννήθηκε στις 21 Νοεμβρίου 1264 στην Κοΐμπρα και ήταν για το μεγαλύτερο μέρος της ζωής της μοναχή στο Μοναστήρι των *Κανονικών (ie κοσμικών) Κυριών του Αγίου Ιωάννη* (Convento das Donas Cónegas de São João), κοντά στο μοναστήρι της Σάντα Κρουζ στην Κοΐμπρα. 

Η μεγαλύτερη αδελφή της Λευκή ήταν μοναχή στο μοναστήρι Λας Ουέλγκας. Η Μαρία απεβίωσε στην ίδια πόλη στις 6 Ιουνίου 1304.

## Πρόγονοι


## Παραπομπές σε πηγές


Κατηγορία:Πορτογαλικός Οίκος της Βουργουνδίας
Κατηγορία:Ινφάντας της Πορτογαλίας
MLW M-636

μικρογραφία|405x405εσ|Mount Newman Mining 5497 στη δυτική Αυστραλία τον Απρίλιο του 2012Η **M-636** ήταν μια ντιζελομηχανή έξι αξόνων, 3.600 ίππων, που διατίθεται στο εμπόριο ως μέρος της σειράς ατμομηχανών «M-Line» με έξι άξονες της Montreal Locomotive Works. Στην πορεία της είχε πολλές πωλήσεις από Καναδούς, Μεξικανούς και Αυστραλούς πελάτες. Σήμερα, έχουν απομείνει μερικές M-636 σε κερδοφόρα υπηρεσία.

## Αρχικοί ιδιοκτήτες

## Δείτε επίσης
* Κατάλογος κινητήρων ντίζελ MLW

## Παραπομπές

Κατηγορία:Μηχανές έλξης
Πέρδικα Αίγινας

Η **Πέρδικα** είναι οικισμός στην Αίγινα, στην Περιφερειακή Ενότητα Νήσων της Περιφέρειας Αττικής.

## Γενικά στοιχεία
Η Πέρδικα βρίσκεται στη νοτιοδυτική ακτή του νησιού, σε απόσταση 9 χιλιομέτρων από την πόλη της Αίγινας. Είναι κτισμένη σε μικρό ακρωτήριο απέναντι από τη νησίδα Μονή, σε υψόμετρο 20. Η Πέρδικα αποτελούσε έδρα ομώνυμης κοινότητας από το 1912 μέχρι το 1917 και από το 1933 μέχρι το 1997, οπότε και εντάχθηκε στον δήμο Αίγινας. Σύμφωνα με την απογραφή του 2011, η Πέρδικα έχει 680 κατοίκους.μικρογραφία|Το λιμανάκι της Πέρδικας|242x242px|αριστεράΗ Πέρδικα αναπτύχθηκε ως οικισμός αλιέων και σήμερα αποτελεί τουριστικό προορισμό. Είναι οργανωμένη γύρω από το λιμάνι, όπου λειτουργεί και μαρίνα για σκάφη. Η Πέρδικα έχει χαρακτηριστεί διατηρητέος καθώς ως αντιπροσωπευτικός αλιευτικός οικισμός στον οποίο σώζεται το μη συνεχές οικοδομικό σύστημα μικρών σπιτιών με ανοικτές αυλές που συμβάλλουν στη λειτουργία των σπιτιών.

Στο παραλιακό μέτωπο του οικισμού βρίσκεται ο ναός της Κοίμησης της Θεοτόκου και στο ακρωτήριο βρίσκεται ο ναός του Αγίου Σώστη, ο οποίος εορτάζει στις 7 Σεπτεμβρίου. Ο ναός καταστράφηκε το 1943, κατά τη διάρκεια της γερμανικής κατοχής, και ξαναχτίστηκε μεταπολεμικά. Στον παράλιο πεζόδρομό της βρίσκονται καταστήματα εστίασης. Στην Πέρδικα βρίσκονται δύο παραλίες, μία στην είσοδο του λιμανιού και μία στην άλλη πλευρά του ακρωτηρίου, κοντά στην εκκλησία του Αγίου Σώστη. Άλλες κοντινές παραλίες περιλαμβάνουν τις αμμώδεις παραλίες Σαρπά και Κλίμα.

## Απογραφές πληθυσμού
Η πορεία του πληθυσμού σύμφωνα με τις απογραφές: 

## Παραπομπές


## Εξωτερικοί σύνδεσμοι

* Ιστότοπος του χωριού

Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Σβεν ο Σταυροφόρος

μικρογραφία|αριστερά|Η εύρεση του σώματος του πρίγκιπα Σβέυν. Γύρω στο 1645, πίνακας του Κάρελ φαν Μάντερ Γ΄, στην Εθνική Πινακοθήκη της Δανίας.

Ο **Σβέυν ο Σταυροφόρος**, δαν.: Swend Korsfarer ( 1050 – 1097 στο Φιλομήλιο της Μ. Ασίας) από τον Οίκο των Έστριντσεν ήταν Δανός σταυροφόρος.

## Βιογραφία
Ο Σβέυν γεννήθηκε στη Δανία, ως γιος του βασιλιά Σβεν της Δανίας. Φημίζεται για τη συμμετοχή του στην Α΄ Σταυροφορία, στην οποία πέρασε κυρίως πολεμώντας τους Σελτζούκους. Στον δρόμο του προς την Ιερουσαλήμ το 1097, αυτός μαζί με 1.500 άλλους Δανούς ιππότες, δέχθηκαν επίθεση από τους Τούρκους. Οι Δανοί έχασαν τη μάχη και ο Σβέυν ο Σταυροφόρος με τη σύζυγό του Φλορίνα της Βουργουνδίας σκοτώθηκαν. 

## Οικογένεια
Νυμφεύτηκε τη Φλωρίνη των Καπετιδών-Βουργουνδίας, κόρη του Εύδη Α΄ δούκα της Βουργουνδίας.

## Βιβλιογραφικές αναφορές


## Πηγές

* Albert von Aachen (12ος αιώνας). *Historia Hierosolymitanae expeditionis* . Recueil des historiens des croisades (1879).
Κατηγορία:Πρίγκιπες της Δανίας
Κατηγορία:Οίκος των Έστριντσεν
Μεσαγρός Αίγινας

Ο **Μεσαγρός** είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, ο Μεσαγρός έχει 575 κατοίκους. Είναι κτισμένος σε υψόμετρο 80, σε απόσταση 9 χιλιομέτρων από την πόλη της Αίγινας. Πήρε το όνομά του από το γεγονός ότι είναι κτισμένο σε ένα πλάτωμα που περιβάλλεται από υψώματα.

Το χωριό είναι γνωστό για τα εργαστήρια αγγειοπλαστικής που υπάρχουν σε αυτό. Ο πηλός στην Αίγινα είναι πλούσιος σε ασβέστη και έχει ιδιότητες που έκαναν τα κανάτια της Αίγινας περιζήτητα στην Ελλάδα μέχρι που η εισαγωγή του ηλεκτρικού ψυγείο στο δεύτερο μισό του 20ού αιώνα μείωσε κατά πολύ τη ζήτηση. Το 2010 στο Μεσαγρό είχε μείνει ένα εργαστήριο κεραμικών σε λειτουργία. Το χωριό επίσης έχει και γεωργική οικονομία.

Στο Μεσαγρό βρίσκεται ο ναός της Παναγίας της Πολίτισσας, η οποία κτίστηκε από πρόσφυγες οι οποίοι έφυγαν από την Κωνσταντινούπολη μετά την άλωσή της το 1453. Στο Μεσαγρό βρίσκεται επίσης η οικία του Ροδάκη, ένα παραδοσιακό σπίτι που κτίστηκε το 1884 από τον αγρότη Αλέκο Ροδάκη. Το 2001 χαρακτηρίστηκε ιστορικό διατηρητέο μνημείο και έργο τέχνης μαζί με τον περιβάλλοντα χώρο διότι πρόκειται για εξαιρετικό δείγμα παραδοσιακής αιγινίτικης αρχιτεκτονικής με ιδιαίτερα αξιόλογα διακοσμητικά στοιχεία, απόλυτα ενταγμένο στο φυσικό τοπίο. Κοντά στον Μεσαγρό βρίσκεται επίσης ο ναός της Αφαίας.

Η πορεία του πληθυσμού σύμφωνα με τις απογραφές:

## Παραπομπές


κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Κυψέλη Αίγινας

Η **Κυψέλη**, έως το 1950 γνωστή ως **Χαλασμένη**, είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Κυψέλη έχει 2.124 κατοίκους και είναι ο δεύτερος μεγαλύτερος οικισμός του νησιού από πλευράς πληθυσμού. Είναι κτισμένη σε υψόμετρο 60 μέτρων και βρίσκεται 3,5 χιλιόμετρα ανατολικά της πόλης της Αίγινας. Ο οικισμός λεγόταν μέχρι το 1950 Χαλασμένη, από μία ημιτελή εκκλησία στην περιοχή η οποία άρχισε να κατασκευάζεται άλλα οι εργασίες σταμάτησαν το 1845.

Η Κυψέλη βρίσκεται σε εύφορη πεδιάδα στην οποία καλλιεργούνται φιστικιές, αμυγδαλιές και άλλες καλλιέργειες. Η καλλιέργεια φιστικιών άρχισε τη δεκαετία του 1920. Νωρίτερα οι κάτοικοι της Κυψέλης ασχολούνται με την αλιεία και την σπογγαλιεία. Σήμερα στην κωμόπολη λειτουργεί εξαθέσιο δημοτικό, γυμνάσιο, κοινοτικό κατάστημα και χώροι εστίασης. Η πλατεία του χωριού, όπου βρίσκεται ο ναός της Ευαγγελιστρίας, κτισμένος περί το 1887, έχει χαρακτηριστεί μαζί με το ναό διατηρητέο μνημείο, διότι είναι το μοναδικό τμήμα του οικισμού που διατηρεί σε υψηλό ποσοστό την παραδοσιακή μορφή του. Επίσης το κτίριο του δημοτικού σχολείου, κτισμένο το 1887, έχει χαρακτηριστεί και αυτό διατηρητέο. Κοντά στη Κυψέλη βρίσκεται η παλιά εκκλησία του Αγίου Νικολάου του Μούλου.

Η πορεία του πληθυσμού σύμφωνα με τις απογραφές:

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Αγκινάρα Αιτωλοακαρνανίας

Η **Αγκινάρα** ή **Αγκυνάρα** είναι ένα μικρό ακατοίκητο νησάκι στον Πατραϊκό κόλπο και στη Λιμνοθάλασσα Μεσολογγίου / Θολής με έκταση 0,260 τ.χλμ.

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Βαθύ Αίγινας

Το **Βαθύ** είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Βαθύ έχει 1.495 κατοίκους. Είναι κτισμένο σε υψόμετρο 80. Απέχει περίπου 10 χιλιόμετρα από την πόλη της Αίγινας. Στο Βαθύ υπάγεται η περιοχή Σουβάλα, όπου βρίσκεται λιμάνι, καταστήματα και χώροι εστίασης. Στην παραλία Σουβάλας στο παρελθόν βρίσκονταν θερμές πηγές με θερμοκρασία 25,4&nbsp;°C.

Το Βαθύ στο παρελθόν ήταν αγροτική περιοχή, στην οποία καλλιεργούταν αμπέλια και ελιές. Σώζονται παλιά αγροτόσπιτα πριν από τη Σουβάλα. Στο Βαθύ βρίσκεται ο ναός της Αγίας Τριάδας, η γυναικεία μονή της Παναγίας Ελευθεριώτισσας και ο Προφήτης Ηλίας στην κορυφή λόφου πάνω από τον οικισμό. Ο παλιός ναός της Αγίας Τριάδας είναι μονόχωρος καμαρόσκεπος των μεταβυζαντινών χρόνων. Άλλοι μονόχωροι καμαρόσκεποι ναοί των μεταβυζαντινών χρόνων στο Βαθύ είναι οι Άγιος Παντελεήμονας στο Κοκκαλάκι, Άγιος Σεραφείμ στη Σουβάλα, όπου υπάρχει μεταγενέστερη προσθήκη και Άγιοι Θεόδωροι.

Η πορεία του πληθυσμού σύμφωνα με τις απογραφές:

## Πρόεδροι της Κοινότητας
### Μεταπολιτευτικά (1975-1998)
*1975-1986 Αλέξανδρος Πάλλης
*1987-1994 Νεκτάριος Κάτσας
*1995-1998 Φώτιος Λυκουρής

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Βαΐα Αίγινας

Η **Βαΐα** ή **Βαγία** είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Βαΐα έχει 291 κατοίκους. Είναι κτισμένη σε υψόμετρο 15. Απέχει περίπου 14 χιλιόμετρα από την πόλη της Αίγινας.

Η Βαΐα είναι κυρίως παραθεριστικός οικισμός και σε αυτόν λειτουργεί αλιευτικό καταφύγιο. Διαθέτει παραλία στην οποία εκβάλλει το ρέμα Γραμματικού σχηματίζοντας μικρό υγρότοπο. Κοντά στη Βαΐα βρίσκεται η μονή Ζωοδότου Χριστού και ο ναός του Προφήτη Ηλία και οι κατασκηνώσεις της Ιεράς Μητρόπολης Ύδρας, Σπετσών και Αιγίνης. Ανατολικά της Βαΐας βρίσκεται αμμώδης παραλία απέναντι από την οποία βρίσκεται νησίδα στην οποία είναι κτισμένο εξωκλήσι αφιερωμένο στη Ζωοδόχο Πηγή.

Στην περιοχή Τούρλος κτίστηκε τη δεκαετία του 1930 βάση του πολεμικού ναυτικού, η οποία μαζί με τη βάση στην Πέρδικα και αυτές στις Φλέβες αποτελούσαν την κύρια αμυντική προστασία του Σαρωνικού κόλπου. Η βάση καταλήφθηκε από τις γερμανικές κατοχικές δυνάμεις κατά τη διάρκεια του Β΄ΠΠ και μεταπολεμικά επέστρεψε στο πολεμικό ναυτικό. Από το 1994 στεγάζει το τμήμα λήψεως σημάτων του πολεμικού ναυτικού.

Η Βαΐα αναγνωρίστηκε ως οικισμός το 1951 και προσαρτήθηκε στην κοινότητα Μεσαγρού στην οποία παρέμεινε μέχρι το 1997, οπότε και με το πρόγραμμα Καποδίστριας προσαρτήθηκε στον δήμο Αίγινας.

Η πορεία του πληθυσμού σύμφωνα με τις απογραφές:

## Στον λαϊκό πολιτισμό

* Η Βαγία έγινε ευρέως γνωστή μετά την κυκλοφορία του βιβλίου της Ζωρζ Σαρή *Ο θησαυρός της Βαγίας* (1969, Κέδρος), στο οποίο μια ομάδα παιδιών ξεκινούν ένα κυνήγι θησαυρού που υποτίθεται ότι είχαν κρύψει εκεί οι Γερμανοί κατά την κατοχή.
* Το παραπάνω βιβλίο γυρίστηκε σε τηλεοπτική σειρά σε σενάριο και σκηνοθεσία Δημήτρη Δημογεροντάκη που πρωτοπροβλήθηκε το 1984 από την ΕΡΤ. Στη σειρά έπαιζαν οι Άννα Γεραλή, Γιώργος Γεωγλερής, Τέλης Ζώτος, Ειρήνη Κουμαριανού, Νίκος Κούρος και άλλοι.

## Παραπομπές


Κατηγορία:Αίγινα
Κατηγορία:Χωριά της περιφερειακής ενότητας Νήσων Αττικής
Wojak

δεξιά|μικρογραφία|185x185px|Το Wojak
Ο **Wojak** (σε ελεύθερη απόδοση από τα πολωνικά: "στρατιώτης/μαχητής"), γνωστός και ως **Feels Guy**, είναι ένα meme. Η αρχική μορφή του μιμιδίου περιέχει έναν φαλακρό άνδρα με μια στενόχωρη έκφραση και εκφράζει γενικά συναισθήματα όπως μελαγχολία, λύπη ή μοναξιά.

Η εικόνα προήλθε το 2009 από imageboard σε πολωνικό ιστότοπο για να λάβει έπειτα δημοτικότητα από το 4chan, όπου ο χαρακτήρας συνδέθηκε με όπως εκφράσεις του τύπου "that feel", "that feel when" και "I know that feel, bro". Έκτοτε έχουν εμφανιστεί αμέτρητες παραλλαγές του μιμιδίου, που εκφράζουν διαφορετικά συναισθήματα ή αντιπροσωπεύουν διάφορα στερεότυπα, όπως ο Doomer για να εκφράσει συναισθήματα ηττοπάθειας και απαισιοδοξίας, ο Soyboy για να ειρωνευθεί κυρίως ανθρώπους φιλελευθέρων πεποιθήσεων ή δεν δείχνουν αρκετά "αρρενωποί", από την ψευδή πεποίθηση ότι η σόγια θηλυκοποιεί τους άνδρες, κάτι που δεν ισχύει,  ο coomer για τους άνδρες που είναι εθισμένοι στον αυνανισμό και την πορνογραφία , αφορμώμενοι από τη διαδικτυακή δοκιμασία No Nut November και ο NPC (Non Player Character),για να καυτηριάσει τους Democrats και γενικότερα τους Φιλελευθέρους, θεωρώντας ότι παρασύρονται από τη μάζα και υιοθετούν άκριτα απόψεις.

## Παραπομπές


Κατηγορία:Διαδικτυακά μιμίδια
Σκροφοπούλα Αιτωλοακαρνανίας

Η **Σκροφοπούλα** είναι νησίδα στον Πατραϊκό κόλπο, η οποία βρίσκεται στο νοτιοανατολικό άκρο της Αιτωλοακαρνανίας και τα παράλια απέναντι (ανατολικά) από την Οξεία. Μαζί με την Σκρόφα (νοτιοανατολικά) και τις μεταξύ τους ομώνυμες παραλίες αποτελούν το δυτικό μέτωπο της θαλάσσιας περιοχής που ονομάζεται λιμνοθάλασσα Παλαιοποτάμου, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. 

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
No Nut November

Το **No Nut November** είναι διαδικτυακή πρόκληση που περιστρέφεται γύρω από την αποχή από το σεξ και τον αυνανισμό, στην οποία οι συμμετέχοντες απέχουν από αυτά κατά τον μήνα Νοέμβριο. Ξεκίνησε στις αρχές της δεκαετίας του 2010 και έγινε δημοφιλής στα μέσα κοινωνικής δικτύωσης το 2017 αν και το Urban Dictionary έχει λήμμα για το No Nut November ήδη από το 2011.

Μολονότι το No Nut November ξεκίνησε ως ευφυολόγημα, ορισμένοι συμμετέχοντες ισχυρίζονται ότι η αποχή από τον αυνανισμό και το σεξ, όπως και η μη παρακολούθηση πορνογραφίας έχει οφέλη για την υγεία. Συνδέεται με την κοινότητα NoFap στο Reddit, η οποία ενθαρρύνει τα μέλη της να μην αυνανίζονται. Η κοινότητα Reddit /r/NoNutNovember αυξήθηκε από 16.500 συνδρομητές τον Νοέμβριο του 2018 σε 52.000 συνδρομητές από τον Νοέμβριο του 2019, σε 85.300 τον Νοέμβριο του 2020 και σε 107.800 τον Νοέμβριο του 2021.

## Παραπομπές


Κατηγορία:Διαδικτυακά μιμίδια
Μεγάλο Μπουρμπούλι Αιτωλοακαρνανίας

Το **Μεγάλο Μπουρμπούλι** είναι νησίδα στη λιμνοθάλασσα Μεσολογγίου και τον Πατραϊκό κόλπο. 

## Παραπομπές


Κατηγορία:Νησιά του Πατραϊκού κόλπου
Κατηγορία:Ακατοίκητα νησιά
Urban Dictionary

250px|right
Το **Urban Dictionary** είναι διαδικτυακό λεξικό για κυρίως για αργκό λέξεις και φράσεις, το οποίο λειτουργεί υπό το σύνθημα "Define Your World." Ξεκίνησε το 1999 από τον Aaron Peckham. Αρχικά, προοριζόταν ως ένα λεξικό με αργκό λέξεις και φράσεις, που συνήθως δεν βρίσκονται σε τυπικά λεξικά, αλλά τώρα χρησιμοποιείται για τον ορισμό οποιασδήποτε λέξης, συμβάντος ή φράσης (συμπεριλαμβανομένου σεξουαλικού περιεχομένου). Οι λέξεις ή οι φράσεις στο Urban Dictionary μπορεί να έχουν πολλαπλούς ορισμούς, παραδείγματα χρήσης. Το 2014, το λεξικό είχε πάνω από επτά εκατομμύρια ορισμούς, ενώ το 2020 ξεπέρασε τους δώδεκα εκατομμύρια. Περίπου 2.000 νέες καταχωρήσεις προστίθενται καθημερινώς.

## Παραπομπές


Κατηγορία:Νεολογισμοί
Ντέμπι Στάμπενοου

Η **Ντέμπορα Ανν Στάμπενοου** (αγγλικά: *Deborah "Debbie" Ann Stabenow* née *Greer*, 29 Απριλίου 1950), είναι Αμερικανίδα πολιτικός, που υπηρέτησε ως Γερουσιαστής των Ηνωμένων Πολιτειών για την πολιτεία του Μίσιγκαν από τον Ιανουάριο του 2001 έως τον Ιανουάριο του 2025. Είναι μέλος του Δημοκρατικού Κόμματος.

Από τον Ιανουάριο του 2011 έως τον Ιανουάριο του 2015 και από τον Ιανουάριο του 2021 έως το τέλος της θητείας της το 2025 διατέλεσε πρόεδρος της Επιτροπής Γεωργίας της Γερουσίας των Ηνωμένων Πολιτειών. 

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 8η περιφέρεια του Μίσιγκαν από το 1997 έως το 2001, ως Μέλος της πολιτειακής Γερουσίας του Μίσιγκαν για την 24η περιφέρεια από το 1991 έως το 1994, ως Μέλος της πολιτειακής Βουλής των Αντιπροσώπων του Μίσιγκαν από το 1979 έως το 1991, καθώς και ως Επικεφαλής της Κομητείας Ίνγκχαμ από το 1977 έως το 1979. 

Εξελέγη πρώτα φορά στην Γερουσία των ΗΠΑ στις εκλογές του 2000, νικώντας τον τότε εν ενεργεία Ρεπουμπλικανό Γερουσιαστή Σπένσερ Άμπραχαμ, με ποσοστό 49,5% έναντι 47,9%. Επανεξελέγη στις εκλογές του 2006 (με ποσοστό 57%), του 2012 (με ποσοστό 58,8%), καθώς και στις εκλογές του 2020 (με ποσοστό 52,3%). Το 2023 ανακοίνωσε ότι δεν θα διεκδικούσε επανεκλογή στις εκλογές του 2024. 

## Παραπομπές


## Εξωτερικοί σύνδεσμοι
* 

Κατηγορία:Γερουσιαστές των ΗΠΑ
Κατηγορία:Μίσιγκαν
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Μέλη της Βουλής των Αντιπροσώπων (ΗΠΑ)
__ΕΥΡΕΤΗΡΙΟ__
Πολ Μάρινερ

Ο **Πολ Μάρινερ** (**Paul Mariner**, Farnworth, Αγγλία, 22 Μαΐου 1953 – 9 Ιουλίου 2021) ήταν Άγγλος διεθνής ποδοσφαιριστής, που αγωνιζόταν σαν κεντρικός επιθετικός. Συνέδεσε το όνομά του με την καλύτερη Ίπσουϊτς όλων των εποχών.
Ο Μάρινερ άρχισε την καριέρα του από την Chorley και το 1973 έγινε επαγγελματίας παίκτης με την Plymouth Argyle, της οποίας αποτελεί εμβληματική μορφή. Από το 1976 εντάχθηκε στην Ίπσουϊτς, με την οποία, υπό την καθοδήγηση του Μπόμπι Ρόμπσον κέρδισε μεγάλη δημοφιλία τόσο στη χώρα του όσο και στην Ευρώπη. Κλήθηκε στην Εθνική Ομάδα και έλαβε μέρος στο Ευρωπαϊκό Πρωτάθλημα του 1980 και στο Παγκόσμιο Κύπελλο του 1982. Συνολικά έγινε 35 φορές διεθνής, πετυχαίνοντας 13 τέρματα. Συνέχισε τη σταδιοδρομία του σε Άρσεναλ και Portsmouth και την ολοκλήρωσε στην Αυστραλία, στις ΗΠΑ και στη Μάλτα. Μετά το πέρας της αγωνιστικής του καριέρας ασχολήθηκε με την προπονητική. Έναν χρόνο πριν φύγει από τη ζωή, σε ηλικία 68 ετών, πραγματοποίησε μεταδόσεις ποδοσφαιρικών αγώνων.
## Παραπομπές


Κατηγορία:Άγγλοι ποδοσφαιριστές
Ασέρ-λα-Φορέ

Το **Ασέρ-λα-Φορέ** (γαλλικά: *Achères-la-Forêt*) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Ασερουά (γαλλικά: *Achèrois*).

## Παραπομπές


Κατηγορία:Κοινότητες της Σεν-ε-Μαρν
Αμπντούλ Λατίφ Μουμπάρακ

Ο **Αμπντούλ Λατίφ Μουμπάρακ** () είναι Αιγύπτιος ποιητής, γεννημένος στο Σουέζ το 1964, μέλος της Ένωσης Αιγυπτίων Συγγραφέων και μέλος της Ένωσης Άραβων Συγγραφέων στο Διαδίκτυο. , γράφει ποίηση στην κλασική και καθομιλουμένη αιγυπτιακή, πήρε πτυχίο νομικής από το Πανεπιστήμιο Ain Shams. Θεωρείται ένας από τους σημαντικότερους ποιητές της εποχής του ογδόντα και τα ποιήματά του δημοσιεύτηκαν σε πολλά λογοτεχνικά περιοδικά στην Αίγυπτο και τον αραβικό κόσμο, όπως το Al-Arabi (περιοδικό), το περιοδικό Kuwait, το Akhbar Al-Adab, το Al-Gomhouria. εφημερίδα, Al-Ahram, Al-Thaqafa Al-Jadida (περιοδικό). Κέρδισε την Ασπίδα Αριστείας και Δημιουργικότητας από την Arab Media Union, Ιανουάριος 2015 . Κέρδισε το Διεθνές Βραβείο Sergio Camellini στην Ιταλία το 2025 https://alb-spirit.com/2025/11/23/abdel-latif-moubarak-receives-sergio-camellini-international-poetry-award-in-italy/

## Παραπομπές


Κατηγορία:Αιγύπτιοι ποιητές